# C:\..\..\My Documents\My Pictures\Grb.gif

# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# OPĆINA SVETI IVAN ŽABNO

# Općinski načelnik

KLASA: 400-08/12-01/02

URBROJ: 2137/19-01/1-12-2

Sveti Ivan Žabno, 29. lipnja 2012.

Na temelju članka 3. Zakona o fiskalnoj odgovornosti („Narodne novine“ broj 139/10), članka 2. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ broj 78/11) i članka 44. Statuta Općine Sveti Ivan Žabno, Općinski načelnik Općine Sveti Ivan Žabno donosi

**PROCEDURU ZAPRIMANJA RAČUNA, NJIHOVE PROVJERE I PRAVOVREMENOG PLAĆANJA**

**Članak 1.**

# Ovom Procedurom utvrđuje se procedura zaprimanja i provjere računa te pravovremenog plaćanja u Općini Sveti Ivan Žabno, osim ako posebnim propisom nije drukčije određeno.

**Članak 2.**

Postupak zaprimanja i provjere računa te pravovremenog plaćanja provodi se po slijedećoj proceduri:

|  |  |  |  |  |
| --- | --- | --- | --- | --- |
| **RED. BR.** | **DOGAĐAJ** | **NADLEŽNOST** | **AKTIVNOST** | **ROK** |
| 1. | Zaprimanje računa | Voditelj računovodstva | Na zaprimljene račune stavlja se prijamni štambilj i upisuje se datum primitka te se upisuje u knjigu ulaznih faktura | U trenutku zaprimanja računa |
| 2. | Suštinska kontrola računa | Voditelj računovodstva ili računovodstveni referent-knjigovođa | Vrši se kontrola odgovara li isporučena roba/ obavljena usluga/izvedeni radovi vrsti, količini, kvaliteti i ostalim specifikacijama iz ugovora/narudžbenice/ ponude i dr. Zaprimljeni račun se kompletira sa popratnom dokumentacijom (ugovor/ narudžbenica/otpremnica). | U trenutku zaprimanja računa |
| 3. | Računovodstvena kontrola računa | Voditelj računovodstva ili računovodstveni referent- knjigovođa | Matematičkom kontrolom knjigovođa provjerava ispravnost iznosa na računu, što naznačuje potpisom.  Sadržajnom provjerom utvrđuje se odgovara li roba, usluge i radovi vrstom i količinom ugovorenoj narudžbi.  Formalnom provjerom evidentira se postojanje svih zakonskih elemenata koji se odnose na konkretan račun: narudžbenice, ugovori te popratni dokumenti u prilogu (izdatnice, otpremnice, izjave i izvješća) što naznačuje potpisom. | Najviše 2 dana od dana zaprimanja računa |
| 4. | Odobrenje računa za plaćanje i evidentiranje | Općinski načelnik | Nakon obavljene suštinske i računovodstvene kontrole računa, odobrava se njegovo evidentiranje, odnosno nakon likvidature, račun se prosljeđuje općinskom načelniku koji svojim potpisom račun odobrava za plaćanje i evidentiranje u računovodstveni sistem. | Najviše 3 dana od dana zaprimanja računa |
| 5. | Obrada računa | Voditelj računovodstva | Voditelj računovodstva ulaznom računu kompletiranim sa svim pripadajućim prilozima dodjeljuje oznaku  pozicije u proračunu te ekonomsku klasifikaciju, dodjeljuje broj ulaznog računa i upisuje u računovodstveni sistem. | Najviše 5 dana od dana zaprimanja računa |
| 6. | Kontiranje i knjiženje računa | Voditelj računovodstva ili računovodstveni referent- knjigovođa | Razvrstavanje računa prema vrstama rashoda, programima, aktivnostima, projektima i izvorima financiranja te unos u računovodstveni sustav | Najviše 7 dana od dana zaprimanja računa |
| **7.** | Priprema računa za plaćanje | Voditelj računovodstva ili računovodstveni referent | Priprema naloga za plaćanje | Prema datumu dospijeća |
| 8. | Plaćanje računa | Općinski načelnik | Odobrenje naloga za plaćanje.  Nakon svih izvršenih provjera račun se prosljeđuje općinskom načelniku koji svojim potpisom potvrđuje da je usluga izvršena, radovi obavljeni ili roba zaprimljena, dakle da je isprava istinita. Općinski načelnik svojim potpisom daje suglasnost za evidentiranje računa i za plaćanja. Prilikom nabave roba i usluga malih vrijednosti čije se plaćanje vrši gotovinom iz proračuna, općinski načelnik svojim potpisom odobrava nabavu i jamči za točnost podataka iz računa. | Prema datumu dospjeća |

**Članak 3.**

Ova Procedura stupa na snagu danom donošenja i objavit će se na oglasnoj ploči i internetskoj stranici Općine Sveti Ivan Žabno [www.osiz.hr](http://www.osiz.hr)

OPĆINSKI NAČELNIK:

Vladimir Oguman